MΕΤΡΑ ΠΡΟΣΤΑΣΙΑΣ ΠΕΡΙΒΑΛΛΟΝΤΟΣ
1.	Ανακύκλωση
 Μπλε κάδος σημαίνει ανακύκλωση. Πάλι καλά αυτό έχει εμπεδωθεί από τον ελληνικό λαό. Το θέμα είναι ότι δεν τον ενδιαφέρει και ιδιαίτερα αν δεν υπάρχει κανένας άλλος κάδος κοντά για να πετάξει τον καφέ του. Το σκεπτικό, πάντως, είναι ότι πρέπει να υπάρχει ένας διαφορετικός κάδος ή έστω μια σακούλα στο σπίτι, στον οποίο πετάγονται μόνο τα μη βρώμικα πράγματα. Δηλαδή, χαρτί, γυαλί και πλαστικό. 

2.	Μην αφήνεις τη βρύση ανοιχτή Για ποιο λόγο χρειάζεσαι τη βρύση ανοιχτή όταν πλένεις τα δόντια σου, ας πούμε; Θα χάσεις χρονο επειδή πρέπει να την ξανανοίξεις; Συγνώμη, αλλά το επιχείρημα αυτό απορρίπτεται. Σκέψου πέρα από τα λεγόμενα #first world problems#

3.	.Μην γεμίζεις την μπανιέρα Τόσο δα αχρείαστο να ξοδεύεις αρκετά λίτρα νερό μόνο και μόνο γιατί στις ταινίες φαίνεται ωραίο.

4.	 . Μην αφήνεις τα φώτα ανοιχτά Μπαίνεις στην κουζίνα για να πιεις νερό. Ανοίγεις το φως μπαίνοντας. Πίνεις νερό. Βγαίνεις από την κουζίνα αφήνοντας τα φώτα ανοιχτά. Και τζάμπα σε χρεώνει η ΔΕΗ, και τζάμπα καταναλώνεις αχρείαστη ενέργεια η οποία μπορεί να καταναλωθεί αλλού. Αν μπορουσε να μας μιλησει η φυση 

5.	 Αντικατέστησε τους απλούς λαμπτήρες με λαμπτήρες εξοικονόμησης ενέργειας Με αυτόν τον τρόπο καταναλώνεις πολύ λιγότερη ενέργεια και λιγότερα λεφτά. Συγκεκριμένα, καταναλώνουν τέσσερις με πέντε φορές λιγότερη ενέργεια και διαρκούν οκτώ έως δεκαπέντε φορές περισσότερο. Ναι, αυτού του είδους οι λάμπες είναι πιο ακριβές αλλά και βγάζουν τα λεφτά τους στην συνέχεια και φροντίζεις για την προστασία του περιβάλλοντος μακροπρόθεσμα. 

6.	 Φύτεψε κάτι στο μπαλκόνι σου Οτιδήποτε! Από λαχανικό μέχρι κάτι που χρησιμοποιείς στο φαγητό μέχρι ένα πανέμορφο λουλουδάκι. Η αισθητική του μπαλκονιού αλλάζει εντελώς και προσφέρεις μια ανάσα στην ανήμπορη να αναπνεύσει πόλη. 

7.	 Χρησιμοποίησε επαναφορτιζόμενες μπαταρίες Οι μπαταρίες δεν πρέπει να πετάγονται μαζί με όλα τα υπόλοιπα σκουπίδια. Υπάρχουν ειδικά δοχεία σε καταστήματα και σούπερ-μάρκετ στα οποία μπορούμε να πετάμε τις χρησιμοποιημένες μπαταρίες. Αλλά δυστυχώς το ποσοστό των μπαταριών που ανακυκλώνονται είναι στην πραγματικότητα πολύ μικρό. Για αυτόν τον λόγο, η χρήση επαναφορτιζόμενων μπαταριών δεν δημιουργεί ούτε στο περιβάλλον αλλά ούτε και σε εμάς κάποιο πρόβλημα. 

8.	Αξιοποίησε τα μέσα μαζικής μεταφοράς Αν ήταν και πιο εκσυγχρονισμένα τα λεωφορεία θα μπορούσαμε να χρησιμοποιούμε μόνο αυτά. Τα καυσαέρια της πόλης τα οποία προέρχονται κυρίως από τα αυτοκίνητα, εκτός από το ότι προκαλούν την ρύπανση της ατμόσφαιρας, επηρεάζουν αρνητικά και την αισθητική της πόλης αλλά και την υγεία των κατοίκων της. 

9.	 Χρησιμοποίησε λιγότερο χαρτί Είτε στη δουλειά, είτε στη σχολή, είτε στο σπίτι, προσπάθησε να μην ξοδεύεις χαρτί μόνο και μόνο για να το ξοδεύεις. Ο μέσος εργαζόμενος πετάει 80 κιλά χαρτί το χρόνο. Αυτό το ποσό μπορεί να μειωθεί με τη χρήση ηλεκτρονικών συσκευών για να κρατάς σημειώσεις ή με τη χρήση και των δυο πλευρών του χαρτιού όταν εκτυπώνεις κάτι το οποίο δεν μπορείς να έχεις αποθηκευμένο μέσα σε μια ηλεκτρονική συσκευή. 

10.	 Πρόσεχε τη λειτουργία των οικιακών και ηλεκτρικών συσκευών Βάλε το πλυντήριο σε λειτουργία μόνο όταν ο κάδος είναι γεμάτος. Μην ξεχνάς τις συσκευές σου αναμμένες. Βγάλε τις συσκευές που δεν χρησιμοποιείς από την μπρίζα. Για παράδειγμα η τηλεόραση τραβάει ρεύμα ακόμα και όταν η οθόνη δεν είναι ανοιχτή. Για να σβήσει τελείως πρέπει να την κλείσεις από την ίδια τη συσκευή και όχι από το τηλεχειριστήριο. Τέλος, προτίμησε τις συσκευές που έχουν χαμηλότερη κατανάλωση ενέργειας, ειδικά όταν πρόκειται για κλιματιστικό και ψυγείο. 

11.	Πάρε μέρος στην Ώρα της Γης Προσθέσετε στο ημερολόγιο σας την ημερομηνία 25 Μαρτίου 2017 και ώρα 8:30 μ.μ. Πρόκειται για την Ώρα της Γης, μια ώρα αφιερωμένη στις προσπάθειες για την προστασία του περιβάλλοντος. Το εγχείρημα παροτρύνει τους πολίτες όλων των χωρών του κόσμου να κλείσουν τα φώτα τους και τις ηλεκτρικές συσκευές τους για μια ολόκληρη ώρα. Σε κάποιες πόλεις του κόσμου, οι άνθρωποι βγαίνουν έξω στις πλατείες με αναμμένα κεράκια και φυσικά οι δορυφορικές φωτογραφίες που έχουν παρθεί μέχρι στιγμής είναι σουρεαλιστικές.

Πηγή: https://frapress.gr/2017/03/prostasia-tou-perivallontos-11-tropi-na-voithisis-ke-esi/

 Θεσμικά μέτρα για την προστασία του περιβάλλοντος

Το ελληνικό δίκαιο μέχρι πρόσφατα αγνοούσε την έννοια του περιβάλλοντος. Για πρώτη φορά στο Σύνταγμα που ψηφίστηκε το 1975 περιέλαβε ειδική διάταξη που αναφέρεται στην έννοια του περιβάλλοντος, χωρίς όμως και να την προσδιορίζει.
Ερμηνεύοντας τη φιλοσοφία του Συντάγματος μπορούμε να δεχθούμε ότι ως φυσικό περιβάλλον θεωρεί μόνο το χώρο που περιβάλλει τον άνθρωπο, δηλαδή τη φύση και τα συστατικά της και όχι τον ίδιο τον άνθρωπο. Τα προβλήματα που δημιούργησε η οικονομική ανάπτυξη στο φυσικό περιβάλλον οδήγησαν στη συνειδητοποίηση της ανάγκης να προστατευθεί το περιβάλλον και να ελεγχθούν οι δραστηριότητες του ανθρώπου ως προς την επίδρασή τους στη φύση.
 Σύμφωνα με το Ν. 360/76, το φυσικό περιβάλλον ορίζεται ως: ο περιβάλλων τον άνθρωπο χερσαίος, θαλάσσιος και εναέριος χώρος, μαζί με τη χλωρίδα, την πανίδα και τους φυσικούς πόρους που βρίσκονται σ’αυτόν. Με το νόμο αυτό ως προστασία του περιβάλλοντος νοείται:
1. Η διατήρηση του χαρακτήρα του φυσικού περιβάλλοντος και των σχέσεων που έχουν διαμορφωθεί μεταξύ των στοιχείων αυτού ως οικοσυστήματος.
2. Η προστασία του φυσικού περιβάλλοντος από τις ζημιογόνες επιπτώσεις από την ανάπτυξη δραστηριοτήτων και παρεμβάσεων του ανθρώπου.
3. Ο έλεγχος της αξιοποίησης των φυσικών πόρων και της ανάπτυξης των δραστηριοτήτων στο χώρο, με σκοπό την εναρμόνιση των σχέσεων του φυσικού περιβάλλοντος και της οικονομικής δράσης του ανθρώπου.
Με το νόμο αυτό δίνεται έμφαση στην οικολογική και οικονομική αντίληψη για το περιβάλλον και προβλέπεται η λήψη μέτρων που αφορούν είτε στη διατήρηση είτε στην αποκατάσταση της φυσιολογικής ισορροπίας του περιβάλλοντος είτε στην ποιοτική, κοινωνική και οικονομική βελτίωση και ανάπτυξή του.	
Ο Δασικός Νόμος 998/1979 κατατάσσει τις προστατευόμενες περιοχές ως ειδική κατηγορία δασών και δασικών εκτάσεων που παρουσιάζουν ιδιαίτερο επιστημονικό, αισθητικό, οικολογικό ή γεωμορφικό ενδιαφέρον. Στο σημείο που αναφέρεται στις επιτρεπτές επεμβάσεις στα δάση και τις δασικές εκτάσεις, δίνει ιδιαίτερη προσοχή στις προστατευόμενες φυσικές περιοχές και απαγορεύει, ή ρυθμίζει με ειδικό τρόπο, τις περισσότερες επεμβάσεις, είτε αυτές αφορούν τις εκχερσώσεις για αγροτική εκμετάλλευση, δρόμους, οικιστικές περιοχές, τουριστικές και αθλητικές εγκαταστάσεις κ.ά. είτε στις βιομηχανικές εγκαταστάσεις, τις μεταλλευτικές και λατομικές εργασίες και τα δημόσια έργα.
Ακολουθεί ο Ν. 1515/85 “Ρυθμιστικό σχέδιο και προγράμματα προστασίας περιβάλλοντος της ευρύτερης περιοχής της Αθήνας”, σύμφωνα με τον οποίο ως προστασία του φυσικού περιβάλλοντος νοείται η οικολογική ανασυγκρότηση, η προστασία γεωργικής γης, δασών, υγροτόπων και άλλων στοιχείων του φυσικού περιβάλλοντος, τοπίου, ακτών και ειδικών περιοχών φυσικού κάλλους, ο περιορισμός της ρύπανσης από κάθε πηγή, η αναβάθμιση των ιδιαίτερα υποβαθμισμένων περιοχών, η βελτίωση της ποιότητας ζωής και η άμβλυνση των κοινωνικών ανισοτήτων στην ποιότητα του φυσικού περιβάλλοντος.
Η ισχύουσα νομοθεσία παρουσιάζει αρκετές ατέλειες και κενά ιδιαίτερα στη διάκριση κατηγοριών προστατευόμενων περιοχών, με αποτέλεσμα να υπάρχει αδυναμία αποτελεσματικής προστασίας ορισμένων περιοχών που παρουσιάζουν σημαντική αξία, όπως είναι οι παρθένες φυσικές περιοχές, οι περιοχές βιογενετικών αποθεμάτων, τα καταφύγια άγριας πανίδας, τα θαλάσσια πάρκα και οι υγροβιότοποι, καθώς και οι περιοχές φυσικής αναψυχής.
Μέχρι το 1986, πέρα από ορισμένες μεμονωμένες διατάξεις που αφορούσαν εξειδικευμένες επεμβάσεις στο περιβάλλον, έλλειπε από τη χώρα μας ένα νομικό πλαίσιο που να κάλυπτε και ρύθμιζε όλες τις ανθρωπογενείς επιδράσεις πάνω στο περιβάλλον.
Το κενό αυτό καλύφθηκε με το Ν. 1650/1986 ≪Για την προστασία του περιβάλλοντος≫, σύμφωνα με τον οποίο ορίσθηκε το περιβάλλον ως “το σύνολο των φυσικών και ανθρωπογενών παραγόντων και στοιχείων που βρίσκονται σε αλληλεπίδραση και επηρεάζουν την οικολογική ισορροπία, την ποιότητα ζωής, την υγεία των κατοίκων, την ιστορική και πολιτιστική παράδοση και τις αισθητικές αξίες”. Σκοπός του νόμου αυτού είναι: η θέσπιση θεμελιωδών κανόνων και η καθιέρωση κριτηρίων και μηχανισμών για την προστασία του περιβάλλοντος, έτσι ώστε ο άνθρωπος ως άτομο και ως μέλος του κοινωνικού συνόλου, να ζει σε ένα υψηλής ποιότητας περιβάλλον, μέσα στο οποίο να προστατεύεται η υγεία του και να ευνοείται η ανάπτυξη της προσωπικότητάς του.
 Η περιβαλλοντική εκπαίδευση ρυθμίστηκε νομοθετικά με το άρθρο 111, παρ. 13 του Ν 1892/90. Στη συνέχεια με μία σειρά υπουργικών αποφάσεων καθορίσθηκαν οι λεπτομέρειες εφαρμογής της περιβαλλοντικής εκπαίδευσης στα σχολεία, στο πλαίσιο των σχολικών δραστηριοτήτων και θεσμοθετήθηκαν και λειτούργησαν τα Κέντρα Περιβαλλοντικής Εκπαίδευσης. Πρωταρχικός σκοπός της Περιβαλλοντικής Εκπαίδευσης είναι η ευαισθητοποίηση των μαθητών σε θέματα που αφορούν το στενότερο και ευρύτερο περιβάλλον τους. Ειδικότερα, τα αντικείμενα της Περιβαλλοντικής Εκπαίδευσης είναι:
α. Οικολογικά στοιχεία που αλλοιώνονται (στοιχεία φυσικής οικολογίας, ανθρωπογενούς οικολογίας κ.ά.).
β. Πηγές και αιτίες που προκαλούν οικολογική αλλοίωση και το είδος της αλλοίωσης (τομείς οικονομικής δραστηριότητας, εξέλιξη της ανθρώπινης δραστηριότητας, πόλεμος, θεομηνίες, χημική – βιολογική ρύπανση ατμόσφαιρας, νερού, εδάφους κ.ά.).